የትምህርት ጥራትን ማሳደግ  ለተለያዩ ዘርፎች ስኬት ቁልፍ ሚና እንዳሚጫወት ተጠቆመ
በደቡብ ክልል  የትምህርት ጥራትን ማረጋገጥ የተማሪዎችን ሥነ-ምግባር ለማሻሻል፣እንዲሁም የሀብት አጠቃቀምና የብልሹ አሰራር ችግሮችን ለማስወገድ የዘርፉን ባለሙያዎች አቅም ለማሳደግ ጉልህ ድርሻ እንዳለዉ የክልሉ ትምህርት ቢሮ ገለጸ፡፡የክልሉ ትምህርት ቢሮ ምክትል ኃላፊ አቶ ተሰማ ማኒ እንዳሉት በክልሉ የትምህርት ጥራትን ለማረጋጥ የተማሪዎች የሥነ-ምግባር፣ የሀብት አጠቃቀምና ብልሹ አሰራር ችግሮችን ለማስወገድ የባለድርሻ አካላትን አቅም ማጎልበት የላቀ ድርሻ አለው ፡፡ሰሞኑን ከተለያዩ ዞኖች፣ ወረዳዎችና ከተማ አስተዳደሮች ለተውጣጡ የከፍተኛ 2ኛ ደረጃና መሰናዶ ት/ቤቶች ሱፐርቫይ ዘሮች የተሰጠው የአቅም ግንባታ ስልጠና በዘርፉ የተሸለ ለውጥ ለማምጣት እንደሚያስችልም አስረድተዋል፡፡የስልጠናው ተሳታፊዎችም በየጊዜው የሚሰጡ የአቅም ግንባታ ስራዎች የጋራ መግባባት እና ተነሳሽነትን ከማጎልበት ባለፈ ለቀጣይ ስራቸው አጋዥ መሆኑን እንደገለጹ ተመልክቷል፡፡በክልሉ የሁለተኛና መሰናዶ ትምህርት ዘርፍ ክትትል ባለሙያዎችን በዚህ መልክ ለማሰልጠን ጥረት እየተደርገ መሆኑን ያወሱት ሃላፊዉ የፋይናንስ አስተዳደር ግልፀኝነትና ተጠያቂነትን ማስፈንና ለሙስናና ብልሹ አሰራር አመቺ ክፍተቶችን በመዝጋት የትምህርት ጥራትን ለማረጋገጥ ስልጠናው ቁልፍ መሳሪያ መሆኑም ጠቁመዋል፡፡ሥልጠናው በስነ-ምግባር እና በሙስና ጽንሰ ሀሳብ፣ በሙስና ወንጀል ህጎች፣ በት/ቤቶች በሚፈፀሙ ሙስናና ብልሹ አሰራሮች፣ በክበባት አደረጃጀትና በሌሎችም ጉዳዮች ያተኮረ እንደሆነ ኃላፊው ገልጸዋል፡፡